CDLU

CDLU é a marca deportiva propia do Club Deportivo Lugo, xestionada pola empresa Enfíos Texgroup con sede en Vilalba (Terra Chá). Creada no ano 2013, foi a marca oficial dos equipamentos do Lugo durante as temporadas 2013-14 e 2014-15, substituíndo a inglesa Umbro. Desde o 1 de agosto de 2015 deixa de ser a marca principal do Lugo, debido ao acordo do club coa firma dinamarquesa Hummel, continuando como encargada doutros produtos oficiais do club.

 Deseño dos equipamentos 2013-14 
miniatura|Equipamentos CDLU do CD Lugo.
Os equipamentos supoñen un lixeiro cambio nas cores do Lugo dos últimos anos, pasando de ser o pantalón do uniforme titular de azul escuro ao azul celeste da bandeira de Galicia. A camisola titular tamén leva detalles celestes acompañando ás tradicionais franxas verticais albivermellas. O segundo equipamento é completamente de cor gris con detalles en negro, diferenciándose do negro de anos anteriores, e o terceiro equipamento pasa ser negro con franxas diagonais celestes, semellante no deseño ao da selección galega. Ao igual que na anterior tempada, nas tres camisolas figura a lenda "1953. Forza Lugo" e a bandeira galega.

 Véxase tamén 
 Outros artigos 
 Club Deportivo Lugo

Categoría:CD Lugo
Categoría:Deporte en Lugo
Categoría:Empresas téxtiles de Galicia